МОДЕЛ УГОВОРА O ЈАВНОЈ НАБАВЦИ ЈН 9/2024,
[bookmark: _Hlk180052080]Партија 2: Обрада камена и завршни каменоразачки радови на ентеријеру Објекта 1 Комплекса Краљеве винарије – Краљевог подрума и завршни каменоразачки радови на екстеријеру Комплекса


Закључен у Крагујевцу, дана ____.____._____ године, између:

1.  Регионалне агенције за економски развој Шумадије и Поморавља, Крагујевац, Краља Петра I 22,  текући рачун број: 160-6000002025964-80, код Банке Интеса ад, матични број 17385828, порески индентификациони број: 100559100, телефон: 034/302-702, кога заступа директор Ненад Поповић, у даљем тексту Наручилац
и
2. „____________________________“, са седиштем у ____________________, улица број __________________________, коју заступа _______________, директор (у даљем тексту: Извођач радова), порески идентификациони број ______________, матични број _______________  (у даљем тексту: Извођач радова)

   2б. Подизвођач -навести назив подизвођача (попунити за случај да се подноси понуда са подизвођачем, с тим што податке као уговорна страна попуњава само понуђач)
      1.________________________________________________ (попуњава понуђач)
      2.________________________________________________ (попуњава понуђач)
      3.________________________________________________ (попуњава понуђач)
            
  2ц. ПОНУЂАЧА (попунити само за случај заједничке понуде)
Уколико је друга уговорна страна понуђач-добављач група понуђача (заједничка понуда) потребно је навести називе свих чланова групе понуђача. 
1.члан   ___________________________________________________________ 
2.члан   ___________________________________________________________
3.члан  ___________________________________________________________
4.члан  ___________________________________________________________
Даље навести који ће од горе наведених чланова групе понуђача бити овлашћени представник групе ____________________________________________________________________   
                                                                                   
Даље навести овлашћено лице које заступа тог члана понуђача _________________________________________________________________________
        

Уговорне стране констатују:
- да је Наручилац сагласно одредбама Закона о јавним набавкама („Сл. гласник РС” бр. 91/2019 и 92/2023), на основу позива за подношење понуда, спровео отворени поступак јавне набавке број ЈН 9/2024, Партија 2: Обрада камена и завршни каменоразачки радови на ентеријеру Објекта 1 Комплекса Краљеве винарије – Краљевог подрума и завршни каменоразачки радови на екстеријеру Комплекса;

- да је Наручилац у складу са чланом 146. Закона о јавним набавкама (''Службени гласник РС'' број 91/19 и 92/23) донео Одлуку о додели уговора број (уписаће Наручилац) и изабрао Извођача радова (уписаће Наручилац) са најнижом понуђеном ценом за отворени поступак јавне набавке број ЈН 9/2024, Партија 2: Обрада камена и завршни каменоразачки радови на ентеријеру Објекта 1 Комплекса Краљеве винарије – Краљевог подрума и завршни каменоразачки радови на екстеријеру Комплекса;

- да је Извођач доставио понуду број: ___________ од ____________ године, која у потпуности одговара Спецификацији из конкурсне документације, налази се у прилогу овог уговора и чини његов саставни део;


- Да Понуђач наступа са Подизвођачем ___________________који ће извршити део уговора који се односи на _________________________________ у проценту од _______________% (Овај став се брише уколико понуда буде поднета самостално или заједнички)
 
- Да ће Понуђач приликом реализације уговора у погледу ____________________________ користити капацитете других привредних субјеката и то: __________________________ 
(Овај став се брише уколико се не користе капацитети других субјеката)

I. ПРЕДМЕТ УГОВОРА
Члан 1.
Предмет Уговора је Партија 2: Обрада камена и завршни каменоразачки радови на ентеријеру Објекта 1 Комплекса Краљеве винарије – Краљевог подрума и завршни каменоразачки радови на екстеријеру Комплекса на КП бр. 648/1 К.О Божурња, а све према према техничкој спецификацији наручиоца и усвојеном понудом Извођача радова број ____________ од ____2024 године и предмером радова, а у складу Законом о планирању и изградњи („Сл. гласник РС“, бр. 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 - др. закон, 9/2020, 52/2021 и 62/2023) и другим позитивно правним прописима којима се регулише предметна материја.

Ради извршења радова који су предмет овог уговора, Извођач се обавезује да обезбеди радну снагу, материјал, грађевинску и другу опрему, изврши основне и припремно-завршне радове, као и све друго неопходно за потпуно извршење радова који су предмет овог уговора, а све у складу са документацијом која је обајавељена на Порталу јавних набавки. 

II. ВРЕДНОСТ РАДОВА - ЦЕНА 
Члан 2. 
Уговорне стране утврђују да цена свих радова који су предмет Уговора износи: износи ___________________ динара без ПДВ-а што са ПДВ-ом износи________________________динара, а добијена је на основу усвојене понуде Извођача радова број ___________ од _________2024. године.

Уговорне стране утврђују да су јединичне цена за извођење радова и добара ближе одређене усвојеном понудом.

Уговорене јединичне цене су фиксне по јединици мере и не могу се мењати услед повећања цене елемената на основу којих су одређене. Осим вредности рада, добара и услуга неопходних за извршење уговора, цена обухвата и трошкове организације градилишта и све остале зависне трошкове Извођача. 

Коначана количина и вредност радова по овом уговору  утврђује на основу стварно изведених радова оверених у грађевинској књизи од стране стручног надзора и усвојених јединичних цена из понуде.

III. УСЛОВИ И НАЧИН ПЛАЋАЊА 
Члан 3. 
[bookmark: _Hlk180055257]Плаћање ће се вршити на следећи начин:

[bookmark: _Hlk181360500]Авансно од 30% од уговорене вредности без ПДВ-а најкасније у року до 10 дана од дана пријема уредног предрачуна и након достављања банкарске гаранције за повраћај авансног плаћања за Наручиоца.

А остали део од 70%, по основу оверених привремених месечних ситуација и окончаној ситуацији, сачињеним на основу оверене грађевинске књиге изведених радова и јединичних цена из усвојене понуде бр. ________од _________ и потписаним од стране стручног надзора, у року од 45 (четрдесетпет) дана од дана пријема оверене ситуације од стране стручног надзора, по издатој фактури у Систему електронских фактура након спроведене процедуре ослобађања од ПДВ-а с тим што окончана ситуација мора износити минимум 10% (десет процената) од уговорене вредности.

[bookmark: _Hlk181973685]Средства за ову набавку обезбеђена су на основу Уговора о гранту број УНОПС-ЕУПРОПЛУС-2024-Грант-062, у оквиру пројекта „КРЕСТ – Културни препород за богатији туризам у Шумадији: Стварање интегрисане и иновативне регионалне туристичке понуде“ који се реализује у оквиру Програма Европске уније за локални развој – ЕУ ПРО ПЛУС и ослобођена су плаћања пореза на додатну вредност. Извођач доставља предрачун за привремене/окончану ситуацију на основу којег Наручилац ради пореско ослобођење и доставља Извођачу потврду о пореском ослобођењу.
 
ЈБКЈС за Регионалну агенцију за економски развој Шумадије и Поморавља 86131.

Понуђач је у обавези да примљени аванс правда приликом издавања привремених ситуација пропорционално проценту примљеног аванса и да у потпуности оправда примљен аванс приликом издавања предокончане ситуације.

Кoмплетну документацију неопходну за оверу привремених и окончане ситуације: листове грађевинске књиге, одговарајуће атесте за уграђени материјал и другу документацију Извођач доставља стручном надзору који ту документацију чува дo примопредаје и коначног обрачуна, у супротном се неће извршити плаћање изведених радова по привременим и окончаној ситуацији, што Извођач признаје без права приговора. 

Окончана ситуација потписана од стране Надзорног органа се доставља након извршене примопредаје радова, при чему је потребно доставити и записник о примопредаји радова са позитивним мишљењем чланова комисије за примопредају.

Привремене/окончана ситуација испостављају се Наручиоцу у шест примерака.

IV. ОБАВЕЗЕ ИЗВОЂАЧА
Члан 4.
Извођач је дужан да радове из члана 1. овог уговора изведе у складу са техничком документацијом и овим уговором, Законом о планирању и изградњи (,,Службени гласник РС“, број 72/2009, 81/2009 – исправка, 64/2010 – одлука УС, 24/2011, 121/2012, 42/2013 – одлука УС, 50/2013 – одлука УС, 98/2013 – одлука УС, 132/2014, 145/2014, 83/2018, 31/2019, 37/2019 – др. Закон, 9/2020, 52/2021 и 62/2023), другим важећим прописима, стандардима и техничким нормативима, који се односе на предметне радове и да по завршетку радова изведене радове преда Наручиоцу.

Члан 5.
Извођач се обавезује да пре увођења у посао Наручиоцу достави динамички план извршења уговора.

Члан 6.
Извођач се обавезује да пре увођења у посао Наручиоцу достави Решење о именовању      одговорног извођача радова, које је запослено или ангажовано ван радног односа код Извођача и које је носилац одговарајуће важеће личне лиценце, са приложеним копијама личне лиценце, које је навео у понуди.
У случају потребе за изменом одговорног извођача радова из става 1. овог члана, Извођач је дужан да о томе писаним путем обавести Наручиоца у року од 3 радна дана од дана настанка разлога и потребе за променом кључног особља. Извођач радова је у том случају у обавези да Наручиоцу достави ради давања сагласности предлог личности кључног особља које ће бити одговорно за извршење уговора и квалитет изведених радова. У случају промене кључног особља, предложено и анагажовано особље мора бити квалификација истих или бољих од захтеваних у конкурсној документацији, а што је Извођач радова у обавези да документује одговарајућим писаним доказима.

Члан 7.
Извођач се обавезује да изведе радове у складу са важећим прописима, техничким прописима, техничком документацијом, документацијом која ја објављена на Порталу јавних набавки и овим уговором, и да по завршетку радова изведене радове преда Наручиоцу. Извођач се обавезује: 
· да се строго придржава мера заштите на раду;
· да по завршеним радовима одмах обавести Наручиоца да је завршио радове и да је спреман за њихов пријем; 
· да испуни све уговорене обавезе стручно, квалитетно, према важећим стандардима за ту врсту посла; 
· да обезбеди довољну радну снагу и благовремену испоруку уговореног материјала потребну за извођење уговором преузетих радова; 
· да обезбеди безбедност свих лица на градилишту, као и одговарајуће обезбеђење складишта својих материјала и слично, тако да се Наручилац ослобађа свих одговорности према државним органима, што се тиче безбедности, прописа о заштити животне средине, и радно-правних прописа за време укупног трајања извођења радова до предаје радова Наручиоцу; 
· да уредно води све књиге предвиђене законом и другим позитивним прописима Републике Србије, који регулишу ову област; 
· да омогући свакодневно вршење стручног надзора Наручиоца;
· да надзору омогући увид, у сваком моменту, у сву техничку и другу документацију на основу које се изводе радови, као и контролу квалитета за радове за које је то предвиђено;
· да поступи по свим основаним примедбама и захтевима Наручиоца датим на основу извршеног надзора и да у том циљу, у зависности од конкретне ситуације, о свом трошку, изврши поправку или рушење или поновно извођење радова, замену набављеног или уграђеног материјала или убрзања извођења радова када је запао у доцњу у погледу уговорених рокова извођења радова; 
· да уведе у рад више смена, продужи смену или уведе у рад више извршилаца, без права на повећање трошкова или посебне накнаде за то уколико не испуњава предвиђену динамику; 
· да сноси трошкове накнадних прегледа комисије за пријем радова уколико се утврде неправилности и недостаци; 
· да гарантује квалитет изведених радова и употребљеног материјала, с тим да отклањању недостатка у гарантном року за изведене радове Извођач мора да приступи у року од 5 дана. 

Члан 8.
Извођач је обавезан да обезбеди о свом трошку:
1. извођење свих припремних радова према Пројекту организације градилишта;
2. грађевинске прикључке (електрична енергија, вода и др.) и да сноси све зависне трошкове,од дана увођења у посао до примопредаје објекта;
3. надокнаду трошкова пропасти и оштећења радова, материјала и опреме;
4. отклони штету коју за време извођења радова учини на и око објеката;
5. обезбеди прописане хигијенско-техничке мере, противпожарне мере и мере заштите на раду;
6. да у случају прекида радова обезбеди и чува објекат и градилиште до његове примопредаје.

Члан 9.
Извођач је дужан да омогући вршење стручног надзора на објекту.

Извођач је дужан да поступи по свим писаним примедбама Наручиоца и надзорног органа на квалитет изведених радова и уграђеног материјала и опреме, те да по тим примедбама, о свом трошку, отклони недостатке или пропусте.

Члан 10.
[bookmark: _Hlk180055329]Извођач се обавезује да преда Наручиоцу банкарску гаранцију за повраћај авансног плаћања најкасније у року од 7 (седам) дана од дана закључења Уговора која ће бити са клаузулама: безусловна и платива на први позив. Банкарска гаранција за повраћај авансног плаћања издаје се у висини аванса, са роком важности који је 30 дана дужи од уговореног рока за коначно извршење посла, у корист Наручиоца.

Извођач се обавезује да на дан закључења Уговора, а најкасније у року од 7 (седам) дана од дана закључења Уговора, преда Наручиоцу банкарску гаранцију за добро извршење посла, која ће бити са клаузулама: безусловна и платива на први позив, у корист Наручиоца, у износу од 10% (десет процената) од укупне вредности уговора без ПДВ-а, са роком важности који је 30 (тридесет) дана дужи од уговореног рока за завршетак посла, с тим да евентуални продужетак рока за завршетак радова има за последицу и продужење рока важења гаранције, за исти број дана за који ће бити продужен и рок за завршетак радова. 
Уколико Извођач не достави продужену банкарску гаранцију за испуњење уговорних обавеза, у року од 10 дана од дана потписивања Анекса уговора о продужењу рока, може се активирати претходно достављена банкарска гаранција за испуњење уговорних обавеза и једнострано раскинути уговор, а извођач радова је дужан да Наручиоцу надоканди насталу штету.
Достављена банкарска гаранција мора бити издата од стране банке са важећом дозволом за рад издатом од стране Народне банке Србије.
Уколико радови не буду извршавани према одредбама овог уговора, Наручилац може раскинути уговор и реализовати банкарску гаранцију за испуњење уговорних обавеза, као средство финансијског обезбеђења поднета од стране Извођача.
Наручилац радова има право да активира банкарску гаранцију за испуњење уговорних обавеза у целости уколико извођач радова не започне извођење радова у уговореном року или неоправдано касни са извођењем радова или неоправдано прекине извођење радова или напусти градилиште, што се констатује грађевинским дневником.
Банкарска гаранција за испуњење уговорних обавеза ће бити послата на наплату пословној банци Извођача уколико Извођач, ни после упућене опомене, не продужи њено важење пре истека рока важења, уз достављање доказа Наручиоцу.

Приликом примопредаје Извођач се обавезује да Наручиоцу преда банкарску гаранцију за отклањање недостатака у гарантном року, која ће бити са клаузулама: безусловна и платива на први позив, у висини од 5% (пет процената) од укупне вредности изведених радова без ПДВ-а, са роком трајања који је 30 (тридесет) дана дужи од истека гарантног рока.

Гаранцију за отклањање недостатака у гарантном року Наручилац сме да наплати уколико Извођач не отпочне са отклањањем недостатака у року од 5 дана од дана пријема писаног захтева и не отклони их у року и у складу са достављеним писаним захтевом Наручиоца. У том случају Наручилац може ангажовати другог извођача и недостатке отклонити по тржишним ценама, о трошку Извођача, са пажњом доброг привредника.

Ако се у року реализације уговора промене рокови за извршење уговорне обавезе, мора се продужити важност средстава финансијског обезбеђења за период за колико је продужен рок извршења уговорне обавезе.

V. ОБАВЕЗЕ НАРУЧИОЦА 
Члан 11.
Наручилац се обавезује:
1. да Извођачу преда одговарајућу документацију;
2. да формира радни тим за координацију и комуникацију;
3. да се изјасни најкасније у року од 3 дана на достављен динамички план извршења Уговора;
4. да обезбеди вршење стручног надзора, у складу са Законом о планирању и изградњи и Извођачу достави решење о именовању стручног надзора;
5. да одреди лица која ће вршити послове из области безбедности и здравља на раду;
6. да пријави радове;
7. да у примереном року решава све захтеве Извођача који треба да буду упућени Наручиоцу преко надзорног органа са мишљењем истог о предметном захтеву; Наручилац доставља одговоре у писаној форми Извођачу, преко надзорног органа;
8. да благовремено решава, уз писмену и образложену сагласност стручног надзора, евентуалне вишкове и мањкове радова и непредвиђене радове и захтеве за продужење рока извођења радова;
9. да редовно измирује обавезе према Извођачу за изведене радове на основу привремених и окончане ситуације;
10. да именује Комисију за примопредају изведених радова и да учествује у раду те Комисије.
VI. УВОЂЕЊЕ ИЗВОЂАЧА У ПОСАО
Члан 12.
Извођач се уводи у посао, по потписивању овог Уговора, достављању банкарскe гаранцијe за повраћај авансног плаћања, банкарске гаранције за добро извршење посла, динамичког плана извршења уговора, полисе осигурања за објекат у изградњи и полисе осигурања од одговорности за штету причињену трећим лицима и стварима трећих лица, Решења о именовању одговорног лица за извођење радова Наручиоцу и Решења о именовању стручног надзора Извођачу.
Наручилац писмено обавештава Извођача и стручни надзор о датуму увођења Извођача у посао.
Увођење у посао се врши у присуству овлашћених представника Наручиоца, Извођача и стручног надзора.

VII. ОСИГУРАЊЕ ОБЈЕКТА
Члан 13.
Извођач је дужан да у року од 7 дана од дана закључења Уговора преда Наручиоцу:
1/ Полису осигурања објеката у изградњи која мора да обухвати осигурање радова, материјал и опрему од уобичајених ризика до њихове пуне вредности, са важношћу 30 дана дужем од предвиђеног рока извођења радова.
Полиса осигурања мора гласити на предмет уговора, са релативним учешћем по сваком штетном догађају (франшизом) у износу 10% од вредности са ПДВ-ом, Наручилац мора бити назначен као осигураник у полиси.

2/ Полису осигурања од одговорности за штету причињену трећим лицима и стварима трећих лица, која може настати извођењем радова, која по једном штетном догађају и укупно за период трајања осигурања износи 20% од вредности радова назначене у акту којим се одобрава извођење радова, са важношћу 30 дана дужем од предвиђеног рока извођења радова, у свему према важећим законским прописима.

3/ Полису осигурања од професионалне одговорности Извођача која мора гласити на износ осигуране суме, полиса осигурања мора гласити на предмет уговора, са релативним учешћем по сваком штетном догађају (франшизи) у износу од 10% од вредности овог уговора са ПДВ-ом.

Уколико Извођач радова не достави полисе осигурања у року од 7 дана од дана закакључења овог уговора, а најкасније пре увођења у посао, Наручилац може да уновчи банкарску гаранцију за испуњење уговорних обавеза, односно остале достављене банкарске гаранције.

У случају продужења рока за извођење радова, Извођач радова је у обавези да, у року од најкасније 10 календарских дана од дана закључења анекса уговора о продужењу рока извођења радова, достави полисе, са новим периодом под истим условима као код закључења уговора о извођењу радова, чија је важност две године дужа од новоутврђеног рока извођења радова. Уколико Извођач радова не достави продужене полисе осигурања у наведеном року, Наручилац има право да уновчи банкарске гаранције за испуњење уговорних обавеза и наплати их у пуном износу и једнострано раскине уговор. Наручилац, до достављања полиса осигурања са продуженим роком важности, неће оверити достављене привремене ситуације и исте ће, неоверене, вратити Извођачу радова у року од 8 дана од дана пријема привремене ситуације.

Уколико Извођач радова не поступи у складу са одредбама овог уговoра, признаје своју искључиву прекршајну и кривичну одговорност и једини сноси накнаду за све настале материјалне и нематеријалне штете, при чему овај Уговор признаје за извршну исправу без права приговора.



VIII. КВАЛИТЕТ ИЗВЕДЕНИХ РАДОВА
Члан 14.
За укупан уграђени материјал и опрему Извођач мора да има сертификате квалитета и атесте који се захтевају по важећим прописима и мерама за објекте те врсте у складу са пројектном документацијом и документацијом која је објављена на Порталу јавних набавки и да исте достави стручном надзору.
Достављени извештаји о квалитету уграђеног материјала морају бити издати од акредитоване лабораторије за тај тип материјала.

Извођач је дужан да о свом трошку обави сва евентуална додатна испитивања материјала и контролу квалитета опреме, уколико се за тим појави оправдана потреба. Поред тога, он је одговоран уколико употреби материјал који не одговара квалитету.

У случају да је због употребе неквалитетног материјала угрожена безбедност и функционалност објекта, Наручилац има право да тражи од Извођача радова да поруши изведене радове и да их о свом трошку поново изведе у складу са техничком документацијом и уговорним одредбама. Уколико Извођач радова у одређеном року то не учини, Наручилац има право да ангажује друго лице на терет Извођача радова.

Извођач радова одговара за недостатке у изради грађевине које се тичу њене солидности, уколико би се ти недостаци показали за време од три године од предаје и пријема радова. 

Стручни надзор над извођењем уговорених радова се врши складу са законом којим се уређује планирање и изградња. 

Извођач радова се не ослобађа одговорности ако је штета настала због тога што је при извођењу одређених радова поступао по захтевима Наручиоца.

IX. ВИШКОВИ И МАЊКОВИ РАДОВА
Члан 15.
Вишкови радова су количина изведених радова које прелазе уговорене количине радова из пројекте документације ако је њихово извршење у функцији целовитог завршетка извођења радова који су предмет извођења.

Мањкови су негативна одступања изведених радова у односу на уговорене количине радова из пројектне документације при чему њихово извршење није потребно за целовити завршетак извођења радова који су предмет уговора.

Извођач је обавезан да најкасније 7 дана пре истека уговореног рока одређеног овим уговором достави стручном надзору захтев за уговарање са прегледом вишкова и мањкова радова, са количинама и уговореним јединичним ценама. Надзорни орган је у обавези да провери основаност истог, описе позиција и количине, а у координацији са стручном контролом над спровођењем мера техничке заштите објекта и достави мишљење са детаљним образложењем Наручиоцу на усвајање, најкасније у року од 10 дана од дана пријема.

По прихватању прегледа вишкова и мањкова радова од стране од стране стручног надзора, уз прибављену сагласност Наручиоца након доношења Одлуке о измени, са Извођачем ће се закључити, пре истека уговореног рока, анекс уговора. 

Након закључења анекса, Извођач се обавезује да у року од 7 дана од дана потписивања aнекса преда Наручиоцу гаранције предвиђене у члановима 10. и 13. овог уговора, за вредност радова који се уговарају анексом из претходног става.

Испуњењем услова из претходног става, Извођач стиче право да наплати радове уговорене анексом.

Надзорни орган није овлашћен да, без писaне сагласности Наручиоца, одлучује у име Наручиоца о роковима, измени материјала који се уграђује и обиму неуговорених радова (вишкови радова), као и о обиму уговорених радова који се не изводе (мањкови радова).



X. ДОДАТНИ И НЕПРЕДВИЂЕНИ РАДОВИ
Члан 16.
Извођач је обавезан да одмах по уоченој потреби за извођењем додатних и непредвиђених радова, привремено застане са том врстом радова и о потреби за извођењем ових одмах и без одлагања, а најкасније у року од једног дана рачунајући од дана када је настала потреба за извођењем поменутих радова обавести стручни надзор и Наручиоца у писаној форми. 
Извођач радова је дужан да одмах по уоченој потреби за извођењем додатних као и непредвиђених радова из члана 157. Закона о јавни набавкама, достави Наручиоцу, преко стручног надзора, захтев за извођење додатних и непредвиђених радова са предмером и предрачуном, као и са анализом цена за непредвиђене позиције радова.
Надзорни орган проверава основаност потребе за извођењем додатних и непредвиђених радова, врши контролу предмера и предрачуна, описа позиција, анализе цена и предвиђених количина и уз детаљно образложење, доставља Наручиоцу своје мишљење, најкасније у року од 5 дана од дана пријема, ради покретања процедуре за уговарање непредвиђених радова.
По пријему мишљења стручног надзора, наручилац ће размотрити оправданост уговарања додатних радова и дати предлог за измену уговора у складу са чланом 157. Закона о јавним набавкама. 
Након добијања сагласности Наручиоца, Извођач може да настави са извођењем радова.
Извођач не може без писане сагласности Наручиоца мењати обим уговорених радова и изводити додатне радова.
Извођач и стручни надзор су дужни да истог дана када наступе околности из става 1. овог члана, о томе обавесте Наручиоца.
Наручилац може раскинути уговор уколико би услед ових радова цена морала бити знатно повећана, о чему је дужан да без одлагања обавести Извођача.
Додатни радови за чије извођење је Наручилац дао сагласност, обрачунавају се и плаћају по уговореним фиксним јединичним ценама и стварним количинама изведених радова.

Члан 17.
Извођач може и без претходне сагласности Наручиоца, а уз сагласност стручног надзора извести хитне непредвиђене радове, уколико је њихово извођење нужно за стабилност објекта или за спречавање штете, а изазвани су променом тла, појавом воде или другим ванредним и неочекиваним догађајима, који се нису могли предвидети у току израде пројектне документације.
Извођач и стручни надзор су дужни да истог дана о томе обавесте Наручиоца.

XI. РОК ЗА ИЗВОЂЕЊЕ РАДОВА
Члан 18.
Извођач је дужан да све уговорене радове изведе најкасније у року од 90 (деведесет) дана од дана увођења у посао.
Датум увођења у посао уписује се у грађевински дневник. Увођење у посао извршиће се у присуству представника Наручиоца, Инвеститора, Извођача и Стручног надзора, а сматраће се да је увођење у посао извршено након испуњења следећих услова: 
- да је Наручилац предао Извођачу потребне грађевинске дозволе, решења о одобрењу за извођење радова, пријаве радова и друге потребне сагласности;
- да је Инвеститор обезбедио Извођачу несметан прилаз градилишту; 
- да је Извођач Наручиоцу доставио полису осигурања од одговорности за штету причињену трећим лицима и стварима трећих лица.
Под завршетком радова сматра се дан када је Извођач завршио све уговорене радове и обавестио Наручиоца да може да организује примопредају радова.
Извођач радова доставља стручном надзору документацију која је потребна за примопредају радова. 
Уколико у поступку добијања употребне дозволе буду исказане примедбе на документацију поднету у поступку, Извођач је у обавези да исте отклони најкасније у року од 5 календарских дана.
Утврђени рокови су фиксни и не могу се мењати без сагласности Наручиоца.
Ако постоји оправдана сумња да ће радови бити изведени у уговореном року, Наручилац има право да затражи од Извођача радова да предузме потребне мере којима се обезбеђује одговарајуће убрзање радова и њихово усклађивање са уговореним планом грађења.

Члан 19.
У случају обуставе радова која се евидентира у грађевинском дневнику, рок за извођење радова се продужава за онолико дана колико је трајала обустава радова и тај рок се не обрачунава у дане који су потребни за завршетак радова.
Извођач има право на продужење уговореног рока у следећим случајевима:
1. у случају прекида радова који траје дуже од 2 дана, а није изазван кривицом Извођача;
2. ако наступе природни догађаји који имају карактер више силе (догађаји природног карактера: пожар, поплава, земљотрес и сл);
3. у случају атмосферских и климатских прилика, када није могуће извршење радова, неуобичајених за годишње доба (превисока или прениска температура у односу на просечне вредности у моменту извођења радова) и за место где је планирана изградња објекта, а који онемогућавају извођење радова;
4. ако наступе ванредни догађаји везани за одбрану земље;
5. због кашњења радова проузрокованих неиспуњењем уговорних обавеза Наручиоца на начин дефинисан конкурсном документацијом и уговором, уколико исто оправдано онемогућава Извођача радова да своје обавезе извршава у предвиђенoм року;
6. због прекида рада изазваног актом надлежног органа, за који није одговоран Извођач;
7. услед накнадно уговорених радова предвиђених чланом 16. и 17. овог Уговора. 
Ако наступе околности из става 2. овог члана, Извођач их одмах уписује у грађевински дневник, а у року од 3 дана од дана настанка узрока Извођач је дужан да упути Наручиоцу, преко Стручног надзора, писани предлог за евентуално продужење рока извођења радова.
Стручни надзор, уз захтев Извођача, доставља Наручиоцу детаљно образложење и мишљење, о предлогу за продужење рока.
Уговорени рок може бити продужен када уговорне стране о томе сачине Анекс уговора.
У случају да Извођач радова не испуњава предвиђену динамику, обавезан је да уведе у рад више извршилаца, без права да захтева повећање трошкова или неки вид посебне накнаде. 
Уколико Наручилац утврди да извођач не прати динамички план и ако након писаног упозорења, у року наведеном у писаном упозорењу, не констатује да је кашњење у реализацији посла надокнађено, наручилац може наплатити банкарску гаранцију за испуњење уговорних обавеза, а уговор се може раскинути.
Извођач нема право на продужење рока ако западне у доцњу са извођењем радова или због ванредних околности које су настале у време када је био у доцњи.

XII. ГАРАНТНИ РОК 
Члан 20.
Извођач радова гарантује да су изведени радови у време примопредаје у складу са уговором, прописима и правилима струке и да немају мана које онемогућавају или умањују њихову вредност или њихову подобност за редовну употребу, односно употребу одређену уговором.
Гарантни рок за изведене радове износи 24 месеца рачунајући од дана примопредаје изведених радова, тј. дана потписивања записника о примопредаји и коначном обрачуну, без примедби представника Наручиоца.
Гарантни рок за сву уграђену опрему и материјал је у складу са гарантним роком произвођача рачунајући од датума примопредаје радова, с тим што је извођач радова дужан да сву документацију о гаранцијама произвођача опреме, заједно са упутствима за употребу и извршеним обукама корисника за опрему која то захтева, прибави и преда Наручиоцу.
Извођач је обавезан да, на дан извршене примопредаје, записнички преда Наручиоцу све гарантне листове за уграђене уређаје и опрему, као и упутства за руковање. 

Члан 21.
Извођач је дужан да у току гарантног рока, на први писани позив Наручиоца, отклони о свом трошку све недостатке који се односе на уговорени квалитет изведених радова и уграђених материјала и опреме, а који нису настали неправилном употребом, као и сва оштећења проузрокована овим недостацима, у року од 5 дана од пријема писаног захтева од стране Наручиоца.
Ако Извођач не приступи извршењу своје обавезе из претходног става у року од 5 дана по пријему писаног позива од стране наручилаца, може се наплатити банкарска гаранција банке за отклањање недостатака у гарантном року.
Уколико банкарска гаранција за отклањање недостатака у гарантном року не покрива у потпуности трошкове настале поводом отклањања недостатака из става 1. овог члана, Наручилац има право да од Извођача тражи накнаду штете, до пуног износа стварне штете.
Независно од права из гаранције, наручилац има право да од извођача радова захтева накнаду штете која је настала као последица неквалитетно изведених радова или уградње материјала неодговарајућег квалитета.
За штету и неисправности које настану услед деловања више силе, Извођач не сноси одговорност.

XIII. ДИНАМИЧКИ ПЛАН ИЗВРШЕЊА УГОВОРА
Члан 22.
Извођач радова се обавезује да Наручиоцу посла, што је могуће пре, а најкасније у року од 7 дана од дана потписивања Уговора, достави детаљан динамички план извршења Уговора.
[bookmark: _Hlk100414532]Наручилац је дужан да по пријему динамичког плана извршења Уговора, у року од 3 дана од датума пријема динамичког плана, достави своје примедбе или сагласност. Уколико Наручилац у том року не достави своје примедбе сматраће се да је дао сагласност на достављени динамички план.

XIV. ПРИМОПРЕДАЈА И КОНАЧНИ ОБРАЧУН ИЗВЕДЕНИХ РАДОВА
Члан 23.
Примопредаја изведених радова и опреме врши се по завршетку извођења уговорених радова на објекту, односно свих радова предвиђених решењем о грађевинској дозволи и техничком документацијом, а по добијању употребне дозволе.
Извођач радова о завршетку уговорених радова обавештава писаним путем Наручиоца и стручни надзор, а дан завршетка радова уписује се у грађевински дневник.
Коначни обрачун изведених радова се ради по завршетку радова, на основу достављених књига са доказницама које припрема Извођач, а Надзор оверава.
Примопредаја радова се ради комисијски на основу коначног обрачуна и прегледа изведених радова. Комисију за примопредају именује Наручилац.
Комисија саставља Записник који потписују сви чланови комисије (представници Наручиоца, Инвеститора, Извођача и Стручног надзора).
Уколико од стране Комисије буду констатовани недостаци, Извођач је дужан да те недостатке отклони у остављеном року. 
Наручилац ће у моменту примопредаје радова од стране Извођача радова примити на коришћење изведене радове.

XV. УГОВОРНА КАЗНА
Члан 24.
Ако Извођач не изведе уговорене радове у уговореном року својом кривицом, обавезан је да плати Наручиоцу, на име уговорне казне, за сваки дан закашњења по 0,01% од укупне вредности Уговора (без ПДВ-а), до максималне вредности од 0,1% од укупне вредности Уговора (без ПДВ-а).

Роком за извођење радова подразумевају се и његова каснија продужења по основу ванредног догађаја и по другим уговореним основама, што ће уговорне стране регулисати анексом овог уговора.

Уколико кашњење у извођењу радова дуже од 10 дана, уговорне стране су сагласне да се Уговор аутоматски раскида уз наплату уговорне казне дефинисане у ставу 1. овога члана.
Окончана ситуација, у случају кашњења Ивођача из става 1 овог члана, биће умањена за износ уговорне казне.
Уколико кривицом Извођача уговорени радови не буду завршени у року, а Наручилац због тога претрпи штету у висини већој од остварене уговорне казне, Наручилац има право да од Извођача, осим уговорне казне, захтева и износ накнаде штете који прелази висину уговорне казне. Уговорне стране ће споразумно утврдити висину штете, а уколико то није могуће, износ штете се утврђује у судском поступку.

XVI. РАСКИД УГОВОРА
Члан 25.
Наручилац има право на једностран раскид Уговора у следећим случајевима:
- ако Извођач не започне радове најкасније до 3 (три) дана од дана увођења у посао;
- ако Извођач касни са извођењем радова дуже од 15 (петнаест) календарских дана;
- ако Извођач не изводи радове у складу са техничком документацијом за извођење радова или из неоправданих разлога прекине са извођењем радова;
- ако Извођач радове изводи неквалитетно, односно извршени радови не одговарају прописима или стандардима за ту врсту посла и квалитету наведеном у понуди Извођача радова;
- ако Извођач не поступа по налозима надзорног органа;
- ако Извођач није омогућио несметан приступ Грађевинском дневнику на захтев Стручног надзора и Наручиоца; 
- ако Извођач, из неоправданих разлога, прекине извођење радова и исте не настави по истеку рока од 7 дана или ако одустане од даљег рада;
- ако Извођач ангажује лице као подизвођача које није наведено у понуди у уговору о јавној набавци, у складу са чланом 237. став 1. тачка 3. Закона о јавним набавкама („Службени Републике Србије", број 91/19 и 92/23)
- ако Извођач није успео или је одбио да достави меницу за добро извршење посла.
- у случају недостатка средстава за његову реализацију;
- уколико током трајања уговора наступе промењене околности које се у моменту закључења уговора нису могле предвидети, нити су исте могле отклонити и избећи.

Извођач може раскинути уговор у случају неплаћања од стране Наручиоца, у складу са одредбама овог Уговора.

Уколико дође до раскида Уговора пре завршетка свих радова чије извођење је било предмет овог Уговора заједничка Комисија ће сачинити Записник о до тада стварно изведеним радовима и њиховој вредности у складу са Уговором.

Уговор се раскида писаном изјавом која се доставља другој уговорној страни и са отказним роком од 15 дана, од дана достављања изјаве. Изјава мора да садржи основ за раскид уговора.

У случају раскида Уговора, Извођач радова је дужан да изведене радове обезбеди и сачува од пропадања, као и да Наручиоцу преда пројекат изведеног стања као и преглед стварно изведеним радова до дана раскида уговора, потписан од стране одговорног извођача радова и надзорног органа.

XVII. ЗАВРШНЕ ОДРЕДБЕ 

Измене уговора - Члан 26.
Уговорне стране могу приступити изменама овог уговора само на основу закљученог Анекса уговора сходно члановима 156-161 Закона о јавним набавкама („Службени Републике Србије", број 91/19 и 92/23).

Сходна примена других прописа - Члан 27.
За све што овим Уговором није посебно утврђено примењују се одредбе Закона о планирању и изградњи, Закона о облигационим односима, Посебних узанси о грађењу које нису у супротности са одредбама овог уговора и других прописа који регулишу ову област. 

Решавање спорова  - Члан 28.
Све евентуалне спорове уговорне стране ће решавати споразумно. Уколико до споразума не дође, уговара се надлежност Привредног суда у  Крагујевцу. 

Ступање на снагу - Члан 29.
Овај уговор ступа на снагу даном потписивања обе уговорне стране а почиње да се примењује даном достављања средства обезбеђења за повраћај авансног плаћања, за добро извршење уговора, полиса осигурања од стране Извођача радова и динамичког плана.

Број примерака уговора - Члан 30.
Овај уговор је сачињен у шест једнаких примерака, четири  примерка за Наручиоца и  два примерка за Извођача. 

